Page:Welsh Medieval Law.djvu/135

 ytır ageıff yn ryd. agỽıſc ageıff dỽy weıth yny ulỽyd yn ygan y bꝛenhín. ac vn weıth ykeıff eſcıtyeu a hoſſaneu. aer bıſweıl ageıff y sỽyſ ar blonec oꝛ llys. Ef bıeu crỽyn ygỽarthec alather ynygegın a vo teır nos ar warthec y maer ty. Ef bıeu gobꝛeu merchet gỽyr y vaertref. kyt Sarhao ygỽaſſanaethwyr ymaer bıſweıl: ar eu ffoꝛd ỽꝛth dỽyn neu lyn oꝛ gegín neu oꝛ vedgell parth ar neuad: nys dıwygant ıdaỽ. Pan talher ysarhaet: whe bu awheugeínt aryant atelır ıdaỽ. Y alanas atelır owhe bu awhe vgeínt mu. gan trı dꝛychafel. ylyet ypenkerd yỽ eıſted ar gled yr etlíng. ytír ageıff yn ryd. Ef adyly kanu yn gyntaf yny neuad. kyfarỽs neıthaỽꝛ ageıff nyt amgen pedeır ar hugeínt ygan pop moꝛỽyn pan ỽꝛhao. ny cheıff dím hagen ar neıthaỽꝛ gỽꝛeıc arygaffo gynt da ar yneı- thaỽꝛ pan uu uoꝛỽyn. Sef uyd penkerd. ỵ bard pan eníllo kadeır. Ny eıll neb bard er- chı dım hyt y bo ypenkeırdyaeth ef. heb y ganhat. onyt bard goꝛwlat uyd. kyt lludyo y bꝛenhın rodı da yny gyfoeth hyt ym pen yſ- peıt: dıgyfreıth uyd ypenkerd. Pan vynho